A 2012. évi téli ifjúsági olimpiai játékokon a műkorcsolya versenyeit január 14-e és 21-e között rendezték Innsbruckban. Gálát is rendeztek január 22-én. Összesen 5 versenyszámban avattak ifjúsági olimpiai bajnokot. A versenyeken 1996-ban vagy 1997-ben született sportolók vehettek részt, ez alól kivétel a párosban és a jégtáncban szereplő fiú sportolók, akik 1994 és 1997 közötti születésűek lehettek.